Det blir opptil 20 m høyt. Stammen er rett og sylindrisk med kraftige, opprette greiner som danner en høy, kuppelformet krone. Rotskudd er vanlige. Barken er glatt og grå og har hos eldre trær ofte et mønster av krumme striper. Bladene er spredte, finnete og 30–60 cm lange. Det er 13–27 småblad; de er helrandete, men har 1–3 tenner på hver side av basis. Bladene har en ubehagelig lukt når de knuses.